NTNU
Norges teknisk-naturvitenskapelige
universitet
14.09. 2010 /BKR

Godkjent uendret av Styret 08.10. 2010

PROTOKOLL
fra møte i Styret 14.09.2010, kl. 10.00 – 12.00
Møtested:
Lerchendal GårdDeltakere:
Styret:Cand.jur. Marit Arnstad
Professor Anne Kristine Børresen
Kontorsjef Kristin Dæhli
Professor Bjarne Foss
Professor Helge Holden
Direktør Morten Loktu
Stipendiat Alexander Olsen
Student Jone Rivrud Rygg
Universitetsdirektør Karin Röding
Student Marianne Årvik
Forfall:
Forskningsdirektør Ådne Cappelen
Administrasjonen:
Rektor Torbjørn Digernes
Prorektor Johan E. Hustad
Prorektor Berit Kjeldstad
Prorektor Kari Melby
Direktør for økonomi og eiendom Frank Arntsen
Direktør for organisasjon og informasjon Trond Singsaas
Konsulent Beate K. Reinertsen___________________________________________________________________________
Orienteringer:
Orienteringer fra rektor:Åpen dag på Dragvoll 1.9.
Besøk av Statsministeren og 3 statsråder som også overvar overleveringen av”Talerøret” – NTNUs jubileumsgave til byen
Kavliarrangementet 9.9.

M:\STYRESAKER FRA 96\2010\14.09\Endelig Protokoll 100914.doc

Side 1 av 12-Kinesisk delegasjon 11.9.
Jubileumsoppslagene i pressen
14.9.: Lansering av jubileumsboken med etterfølgende paneldebatt
15.9.: Jubileumskonferansen og middag – praktisk orientering

Karin Röding overleverte jubileumsgave fra Karolinska Institutet

Sakene ble behandlet i følgende rekkefølge: Orienteringer, S-sakene 51 - 55, Eventuelt___________________________________________________________________________
S-sak 51/10

Godkjenning av protokoll fra Styrets møte 25.08. 2010

Vedtak:Styret godkjenner protokoll fra Styrets møte 25.08. 2010 uendretS-sak 52/10

Endringer i NTNUs opptaksforskrift
Notat

Vedtak:1.
Styret fastsetter ny forskrift om opptak til studier ved NTNU som fremlagt.
Forskriften får følgende ordlyd:

Forskrift om opptak til studier ved Norges teknisk-naturvitenskapelige
universitet (NTNU)
Fastsatt av Styret ved NTNU 14.09.2010 med hjemmel i Lov av 1. april 2005 nr. 15 om
universiteter og høyskoler §§ 3-6 og 3-7 og Forskrift av 31. januar 2007 nr. 173 om
opptak til høyere utdanning fastsatt av Kunnskapsdepartementet.
Kapittel I – Alminnelige bestemmelser§ 1 Virkeområde
Forskriften gjelder for opptak til åpne og adgangsregulerte studier ved NTNU:- studieprogram som er grunnutdanninger, dvs som bygger på videregående opplæring og
ikke har krav om at annen høgre utdanning skal være gjennomført- masterprogram som bygger på fullført lavere grad- videregående studieprogram og andre utdanninger som bygger på ett eller flere emner ihøgre utdanning- studieretninger- enkeltemnerRegler for opptak til doktorgradsstudier er gitt i egen forskrift for graden philosophiae doctor
ved NTNU.
§ 2 Grunnlag for opptak
Overordnete bestemmelser om opptak til høgre utdanning er gitt gjennom- lov 1. april 2005 nr. 15 om universiteter og høyskoler, §§ 3-6 og 3-7 – universitetsloven.

M:\STYRESAKER FRA 96\2010\14.09\Endelig Protokoll 100914.doc

Side 2 av 12

- forskrift av 31. januar 2007 nr. 173 om opptak til høyere utdanning, fastsatt av
Kunnskapsdepartementet – departementets opptaksforskrift.
Alle opptak til NTNU er basert på generell studiekompetanse, med de tilleggskravene og
unntakene som er spesifisert i departementets opptaksforskrift. Krav for opptak til
utdanninger som ikke er dekket av departementets forskrift, går fram av NTNUs egenopptaksforskrift.
§ 3 Organisering av opptaket ved NTNU
Rektor foretar alle opptak til NTNU, hvis ikke noe annet er fastsatt i overordnete
bestemmelser.
§ 4 Opptakskomiteer
Rektor kan oppnevne opptakskomité for et studieprogram eller grupper av studieprogram.
Opptakskomiteen foretar da opptaket til det eller de studieprogram. Opptakskomiteen skal ha
minst ett medlem med faglig kompetanse i det studieprogrammet eller gruppen av studieprogram komiteen tar opp til og ett medlem fra Studieavdelingen. Studiedirektøren har
sekretariatsansvaret for opptakskomiteen.
§ 5 Vedtak om adgangsregulering
NTNUs styre kan regulere adgangen til studieprogram eller enkeltemner ved å fastsette etmaksimalt antall studieplasser for opptak når det er nødvendig av kapasitetshensyn eller ressurshensyn, jf. universitetsloven § 3-7 nr. 5. Vedtaket gjelder til og med det kommende
studieåret.
§ 6 Kvoter
I et opptak kan NTNUs styre sette av kvoter for kvalifiserte søkere med spesiell bakgrunn når
det vedtar adgangsregulering til emnet eller studieprogrammet. En kvote er et bestemt antall
studieplasser eller en bestemt andel av studieplassene i opptaket, reservert for søkere som tilfredsstiller nærmere bestemte krav.
Hvis kvoter blir brukt, skal det gjøres kjent for søkerne hva som er kriteriene for å tilhøre
kvotene og størrelsen på kvoten(e). Hvis ikke alle studieplassene i en kvote blir fylt, overføres
resten av studieplassene til søkere som ikke oppfyller kvotekriteriet.
§ 7 Rangering basert på karaktererNår et lokalt opptak ved NTNU bruker gjennomsnittet av bokstavkarakterene for to eller flere
emner som rangeringskriterium, skal det regnes ut slik § 40 i studieforskriften angir. Dersom
det er nødvendig for å skille søkerne til opptaket, kan utregnet tallekvivalent med én desimal
brukes som rangeringskriterium.
§ 8 Søknadsfrister
For søknad til studier der opptaket er organisert gjennom Samordna Opptak, gjelder de nasjonale fristene fastsatt av departementet.
Til opptak som NTNU behandler lokalt, er søknadsfristen kunngjort samtidig med utlysing av
opptaket. Rektor fastsetter søknadsfristen.
§ 9 Dokumentasjon og ettersendingsfrist
Søknad om opptak skal sendes i henhold til fastsatt ordning.

M:\STYRESAKER FRA 96\2010\14.09\Endelig Protokoll 100914.doc

Side 3 av 12

Alle opplysninger som er relevante for søknaden, skal dokumenteres. Søkeren plikter å orientere seg om hvilken dokumentasjon som er nødvendig for at søknaden skal kunne behandles.
Dokumentasjonen er attesterte kopier av originaldokumenter.
Dokumentasjon som ikke er mulig å legge ved innen søknadsfristen, kan ettersendes. I søknaden må søkeren angi hvilken dokumentasjon som eventuelt blir ettersendt. For lokale opptak
ved NTNU fastsetter rektor ettersendingsfristen. Den kunngjøres samtidig med utlysing av
opptaket.
§ 10 Opptaksprøver
Når opptaksprøve brukes, er den enten kvalifiseringsgrunnlag alene eller et tillegg til øvrige
opptakskrav. En opptaksprøve kan brukes som rangeringsgrunnlag for opptaket.
Opptaksprøven skal være faglig og metodisk relevant for studiet. De søkerne som består opptaksprøven, skal rangeres i det endelige opptaket. I utlysingen av opptaket skal det informeresom at opptaksprøve brukes.
§ 11 Opptak på bakgrunn av realkompetanse
Rektor kan gi søkere som ikke kan dokumentere generell studiekompetanse og som er 25 åreller eldre i opptaksåret, opptak til studieprogram eller enkeltemner dersom de på bakgrunn av
faglig realkompetansevurdering på fakultetet har nødvendige kvalifikasjoner for studiet de har
søkt opptak til. Rektor kan innenfor de retningslinjene departementet har satt, fastsetteretningslinjer for å dokumentere realkompetansen og for å behandle søknadene. Når opptaket
er basert på realkompetanse, skal eventuelle tilleggskrav ut over generell studiekompetansevære inkludert i realkompetansevurderingen.
Når studenter tatt opp etter realkompetansevurdering har fullført og bestått emner på til sammen minst 60 studiepoeng i det studiet de er tatt opp til, oppnår de generell studiekompetanse.
§ 12 Dispensasjon fra krav om generell studiekompetanse
Rektor kan i spesielle tilfeller gjøre unntak fra kravet om generell studiekompetanse forsøkere under 25 år dersom søkeren kan dokumentere at det ikke har vært mulig å oppnå
generell studiekompetanse på grunn av varig sykdom, funksjonshemming e.l. I slike tilfellerskal fakultetet vurdere kvalifikasjonene i forhold til den utdanningen søkeren ønsker å bli tatt
opp til. Søkeren må ha de nødvendige faglige forutsetningene for å gjennomføre det aktuellestudiet uten å ha generell studiekompetanse. Rektor fastsetter retningslinjer for slike
vurderinger.
§ 13 Utsatt studiestart
Den som foretar opptaket, kan etter søknad gi en student utsettelse på å starte studiet på en tildelt studieplass dersom studenten har svart bekreftende på tilbudet om studieplass. Søknaden
kan innvilges dersom studenten er innkalt til førstegangs militær- eller siviltjeneste, er alvorlig
syk eller er gravid. Andre tungtveiende grunner kan også gi grunnlag for å innvilge søknaden.
De som får innvilget søknad om utsatt studiestart, får reservert studieplassen til neste gangstudieprogrammet har ordinær studiestart.
Innen søknadsfristen for neste opptak til studieprogrammet må de som har fått utsatt studiestart, bekrefte bruk av den reserverte studieplassen ved å søke på nytt om opptak. Eventuelle
andre prosedyrer er angitt i innvilgelsesbrevet. Den som gir slik bekreftelse, er garantert å få
tilbud om studieplass, uansett opptakskrav. For å beholde den tildelte studieplassen må desom bekrefter, likevel følge de samme rutinene som de ordinære søkerne i opptaket, ved å

M:\STYRESAKER FRA 96\2010\14.09\Endelig Protokoll 100914.doc

Side 4 av 12

svare at de tar imot studieplassen og møte ved studiestart. De som ikke følger disse rutinene,
mister den reserverte studieplassen.
Kapittel II – Opptak regulert av departementets forskrift om opptakskrav til
grunnutdanninger§ 14 Opptakskrav til grunnutdanninger
Til grunnutdanningene ved NTNU er det krav om generell studiekompetanse. Unntak fra generell studiekompetanse og tilleggskrav ut over generell studiekompetanse for opptak til deenkelte grunnutdanningene, går fram av departementets opptaksforskrift.
Fakultetet fastsetter de spesielle faglige kravene for søkere som er unntatt fra kravet om generell studiekompetanse for opptak til de kunstfaglige grunnutdanningene bildekunst, utøvende
musikk og dansevitenskap, jf. departementets opptaksforskrift § 3-6.
Fakultetet fastsetter kravene i opptaksprøvene for søkerne til bildekunst, utøvende musikk,
musikkvitenskap og musikkteknologi, jf. departementets opptaksforskrift § 4-9.
Kapittel III – Opptak der NTNU selv fastsetter opptakskrav og rangering§ 15 Informasjon om opptakskrav
Opptakskrav for studieprogram er spesifisert i studieprogrammets studieplan. Opptakskrav forenkeltemner er spesifisert i emnebeskrivelsen.
§ 16 Kvoter ved opptak til adgangsregulerte emner
NTNUs styre fastsetter hvor mange plasser på adgangsregulerte emner som skal tilbys nye
studenter og studenter som allerede er tatt opp til studier ved NTNU.
Ved opptak til adgangsregulerte emner deles søkerne inn i disse kvotene i rangert rekkefølge:1. De som har emnet som obligatorisk del av studieprogrammet eller årsstudiet. Studentene
må melde seg til undervisning innen de frister/regler som er fastsatt.
2. De som har emnet som valgfri del av sitt studieprogram eller årsstudiet. Studentene må
melde seg til undervisning innen de frister/regler som er fastsatt.
3. Alle andre studenter som har søkt om opptak til emnet.
§ 17 Rangering ved opptak til adgangsregulerte emnerStudenter som allerede er tatt opp til studier ved NTNU, rangeres for opptak til adgangsregulerte emner etter disse rangeringsreglene i prioritert rekkefølge:1. Total studieansiennitet målt i antall studiepoeng i emner vurdert ved NTNU og ekstern utdanning godkjent av NTNU.
2. Gjennomsnittskarakteren for alle emner avlagt ved NTNU.
3. Alder, med den eldste først, spesifisert etter fødselsdato.
§ 18 Opptak til studieretninger
Fakultetet selv kan fastsette fordeling av opptakstall mellom de enkelte studieretningene i etstudieprogram. Fakultetet selv kan fastsette rangeringsregler for opptak til studieretninger i etstudieprogram. Rangeringsregler for opptak til studieretninger inngår i studieprogrammets
studieplan.
§ 19 Opptakskrav til masterprogram som bygger på fullført lavere gradFor å bli tatt opp til et masterprogram som bygger på en lavere grad, må følgende krav væreoppfylt:- oppnådd bachelorgrad eller tilsvarende

M:\STYRESAKER FRA 96\2010\14.09\Endelig Protokoll 100914.doc

Side 5 av 12

- bestått vurderinger i minst 80 studiepoeng i fagområdet til den aktuelle mastergraden, spesifisert i studieplanen for det aktuelle masterprogrammet- oppfylt øvrige opptakskrav fastsatt i studieplanen for masterprogrammet.
Fakultetet kan fastsette særlige faglige minstekrav for opptak til enkelte masterprogram. Der
det er opprettet et overfakultært styre for en gruppe studieprogram, kan dette styret fastsetteslike faglige minstekrav. Slike krav skal stå i studieplanen.
De som tas opp til et 2-årig masterprogram i teknologi basert på 3-årig ingeniørutdanning, måha bestått matematikk- og statistikkemner i ingeniørutdanningen med et omfang på minst 30
studiepoeng eller ha tilsvarende utdanning.
§ 20 Kvote ved opptak til masterprogram som bygger på fullført lavere grad
Ved opptak til masterprogram som bygger på fullført lavere grad, skal det for søkere med
spesiell bakgrunn være en kvote på inntil 20% av de studieplassene det tas opp til. Kvoten
gjelder for søkere som har sitt opptaksgrunnlag i en utdanning som gjør det umulig å rangere
dem etter de ordinære rangeringsreglene, f.eks. søkere med utenlandsk utdanning.
§ 21 Rangering til adgangsregulerte masterprogram som bygger på fullført lavere grad
De kvalifiserte søkerne rangeres etter følgende kriterier:
1. Gjennomsnittskarakteren for emnene som utgjør hovedprofilen i bachelorgraden, eventuelt i cand.mag.-graden, og som er det faglige grunnlaget for opptak til masterprogrammet.
2. Studieansiennitet målt i antall studiepoeng.
3. Alder, der eldste rangeres først, basert på fødselsdato.
Kvalifiserte søkere til 2-årige masterprogram i teknologi rangeres etter følgende kriterier:
1. Gjennomsnittskarakter for alle karakterene på vitnemålet for ingeniørutdanningen, der allekarakterer i matematikk- og statistikkemner gis dobbel vekt.
2. Alder, der eldste rangeres først, basert på fødselsdato.
Rektor kan fastsette andre rangeringsregler for opptak til enkelte masterprogram etter forslag
fra fakultetet.
§ 22 Opptak til internasjonale masterprogram
NTNUs styre setter av, etter forslag fra fakultetet, kvoter for søkere med opptaksgrunnlag fra
utenlandske utdanningsinstitusjoner. NTNUs styre kan, etter forslag fra fakultetet, sette av
kvoter for søkere fra bestemte nasjoner og søkere som har garantert studiefinansiering.
NTNUs styre kan fastsette at det til bestemte internasjonale masterprogram ikke kan tas opp
studenter over en viss alder.
Rektor rangerer søkerne i samråd med fakultetet. Søkere til kvote med norsk/nordisk
utdanningsbakgrunn rangeres i samsvar med § 21.
§ 23 Opptak av søkere til grunnutdanning i musikkvitenskap, musikkteknologi, utøvende
musikk og bildekunst
Rektor oppnevner, etter forslag fra fakultetet, en opptakskomité for hver av grunnutdanningene i musikkvitenskap, musikkteknologi, utøvende musikk og bildekunst.
Opptakskomiteene for utøvende musikk og bildekunst avgjør om søkere som ikke fyller
kravet om generell studiekompetanse, fyller de spesielle faglige kravene som gjør dem
kompetent for opptaksvurdering, jf. departementets opptaksforskrift § 3-6.
Hver opptakskomité kan opprette kommisjoner for å bedømme søkernes prestasjoner i
opptaksprøven. Det skal være minst én student i hver kommisjon. Fakultetet fastsetter regler
for opptaksprosessen. For å bli rangert for opptak må søkeren bestå alle delprøver i
opptaksprøven.

M:\STYRESAKER FRA 96\2010\14.09\Endelig Protokoll 100914.doc

Side 6 av 12

Departementet fastsetter om opptaksprøven kun skal brukes som grunnlag for kvalifisering
eller om den også skal brukes som grunnlag for rangering.
Hvis opptaksprøven skal brukes som grunnlag for rangering, rangerer opptakskomiteen allesom består hele opptaksprøven, eventuelt med utgangspunkt i de vurderingene kommisjonene
har gjort av faglige kvalifikasjoner og prestasjoner søkerne viste gjennom opptaksprøven.
§ 24 Opptak av søkere til grunnutdanning i dansevitenskap
Fakultetet avgjør om søkere som ikke fyller kravet om generell studiekompetanse, fyller despesielle faglige kravene som gjør dem kompetent for opptaksvurdering, jf. departementets
opptaksforskrift § 3-6.
§ 25 Opptak av søkere til praktisk-pedagogisk utdanning
Regler for opptaket til praktisk-pedagogisk utdanning fastsettes av NTNUs styre.
§ 26 Opptak til profesjonsstudiet i psykologi
Opptaket til profesjonsstudiet i psykologi følger egne regler fastsatt av NTNUs styre.
§ 27 Opptak til yrkesrelaterte videreutdanninger i teknologi og arkitektur
Rektor kan ta opp søkere til enkeltemner i masterstudiene i teknologi og arkitektur, med
unntak av masteroppgaven, når disse emnene supplerer og ajourfører kunnskaper og
ferdigheter i tilknytning til søkerens yrke. Formålet med opptak etter denne bestemmelsen er
etter- og videreutdanning. Søkerne må tilfredsstille de spesielle opptakskravene i tillegg til
generell studiekompetanse. Det gis studierett for inntil 30 studiepoeng per studieår.
Rektor kan i dette opptaket ta opp søkere til adgangsregulerte emner i samråd med fakultetet.
§ 28 Opptak til spesialutdanning i teknologi og arkitektur
Rektor kan ta opp søkere til yrkesrelaterte videreutdanninger organisert som spesialutdanning,når søkeren har satt opp plan for utdanningen, planen er godkjent av den som fakultetet har
satt som faglig ansvarlig og søkeren fyller opptakskravet fakultetet har satt for den aktuellespesialutdanningen.
Søkerne må enten ha høgre grads utdanning, sivilingeniør- eller sivilarkitektutdanning eller enkombinasjon av høgre utdanning og relevant yrkespraksis etter regler fastsatt av rektor. Det
kan også søkes med bakgrunn i minst fem års relevant yrkespraksis. Rektor avgjør, i samråd
med faglig ansvarlig, om søkerens yrkespraksis er relevant.
Studieretten for en spesialutdanning gis for inntil 6 år.

Kapittel IV – Overgang til andre studieprogram for allerede opptatte
studenter§ 29 Overgang til et åpent studieprogram
De som er tatt opp til et åpent studieprogram ved NTNU, kan få overgang til et annet
studieprogram dersom:- studenten har fått studierett ved NTNU gjennom ordinært opptak, møtt til studiestart og registrert seg på det studieprogrammet han/hun ble tatt opp til- studieprogrammet studenten søker overgang til, ikke er adgangsregulert- studenten fyller opptakskravet til studieprogrammet
Fakultetet kan ut fra faglige hensyn bestemme at det bare er fram til et visst nivå i studieprogrammet det er anledning å komme inn i studieløpet fra et annet studieprogram.

M:\STYRESAKER FRA 96\2010\14.09\Endelig Protokoll 100914.doc

Side 7 av 12

Studenten søker Studieavdelingen om overgang innen registreringsfristen. Den som blir
innvilget overgang, mister studieretten på det gamle studieprogrammet og får tildelt studierett
på det nye.
§ 30 Overgang til et adgangsregulert studieprogram
Rektor fastsetter, i samråd med fakultetene, hvilke adgangsregulerte studieprogram det skal
kunne søkes overgang til for studenter som er tildelt studierett til et studieprogram ved
NTNU. Studenter som søker overgang til flere adgangsregulerte studieprogram, må prioritere
søknadene. Rektor kan innvilge søknaden dersom- studenten har fått studierett ved NTNU gjennom ordinært opptak, har møtt til studiestart og
registrert seg på det studieprogrammet han/hun ble tatt opp til- det er kapasitet til å ta opp flere til studieprogrammet totalt, eventuelt avgrenset til det årskurset studenten har søkt overgang til- studenten fyller opptakskravet til studieprogrammet
Rektor fastsetter frist for å søke om overgang. Fakultetet kan ut fra faglige hensyn bestemme
at det bare er fram til et visst nivå i studieprogrammet det er anledning å komme inn i
studieløpet fra et annet studieprogram.
Er det flere som søker overgang til et studieprogram enn programmet har kapasitet til, rangeres søkerne etter- sine konkurransepoeng fra det ordinære opptaket dersom overgangen skjer i det første studieåret i studieløpet- reglene i § 17 dersom overgangen skjer fra og med det andre studieåret i studieløpet
Den som blir innvilget overgang, mister studieretten på det gamle studieprogrammet og får
tildelt studierett på det nye.
Studenter som ønsker overgang til et studieprogram som ikke dekkes av denne overgangsordningen, må søke opptak gjennom de ordinære opptaksordningene.
Kapittel V – Opptak til norskkurs for utlendinger§ 31 Opptak til norskkurs for utlendinger
1. Sommerkurs
Sommerkursene er primært beregnet på utvekslingsstudenter fra EU. Kurs tilbys på
begynnernivå (tilsvarende trinn 1) og mellomnivå (tilsvarende trinn 2).
Opptak og rangering av søkere til kurset skjer i henhold til de til enhver tid gjeldende
retningslinjer gitt fra EU og SIU.
2. Trinndelte kurs
Følgende søkergrupper kan søke til alle trinndelte kurs: vitenskapelige ansatte på opphold av
minst 1 års varighet, ektefeller/samboere av faste vitenskapelige ansatte, ph.d. stipendiater,
samt internasjonale masterstudenter og utvekslingsstudenter på opphold i minst 2 semester (9mnd).
Vitenskapelige ansatte (inklusive ph.d.stipendiater, post.doc. etc.) tilbys plass på kurs mot
internfakturering av institutt/fakultet. Det samme gjelder ektefeller/samboere.
Øvrige søkere kan søke til trinn 2, 3 og 4.

M:\STYRESAKER FRA 96\2010\14.09\Endelig Protokoll 100914.doc

Side 8 av 12

Rangering av søkere til trinndelte norskkurs som er tilknyttet NTNU
Rangering av søkere til trinn 1
1. Alle vitenskapelige ansatte (inklusive ph.d. stipendiater, post.doc. etc) på opphold av minst
1 års varighet garanteres plass så fremt institutt/fakultet dekker kostnaden til kursplass.
2. Alle ektefeller/samboere til faste vitenskapelige ansatte tilbys plass, så fremt de fyller
minimumskravene til opptak, med unntak av språkkravene og institutt/fakultet dekker
kostnaden til kursplass.
3. Internasjonale studenter (internasjonale masterstudenter/utvekslingsstudenter) som ikke
tidligere har gjennomført et av NTNUs språkkurs i norsk for fremmedspråklige, prioriteres forplass. Dersom alle søkerne ikke kan tilbys plass, foretas loddtrekning.
4. Internasjonale studenter som tidligere har gjennomført kurs uten bestått karakter. Dersom
alle søkerne ikke kan tilbys plass, foretas loddtrekning.
Rangering av søkere til trinn 2 og 3
1. Alle vitenskapelige ansatte (inklusive ph.d. stipendiater, post.doc. etc) på opphold av minst
1 års varighet garanteres plass så fremt institutt/fakultet dekker kostnaden til kursplass.
2. Alle ektefeller/samboere til faste vitenskapelige ansatte tilbys plass, så fremt de fyller
minimumskravene til opptak, med unntak av språkkravene og institutt/fakultet dekker
kostnaden til kursplass.
3. Internasjonale studenter (internasjonale masterstudenter/utvekslingsstudenter) som ikke
tidligere har gjennomført et av NTNUs språkkurs i norsk for fremmedspråklige, prioriteres forplass. Dersom alle søkerne ikke kan tilbys plass, foretas loddtrekning.
4. Internasjonale studenter som tidligere har gjennomført et av NTNUs språkkurs, rangeres
etter karakter på foregående kurs. Søkere med stryk på foregående trinn, men med bestått
innplasseringstest, rangeres etter karakter. Dersom alle søkerne ikke kan tilbys plass, foretas
loddtrekning.
TIME-studenter er garantert plass på trinn 1, 2 og 3.
Rangering av søkere til trinndelte norskkurs trinn 2 og 3 som ikke er tilknyttet NTNU
Søkerne rangeres etter antall avlagte studiepoeng.
Rangering av søkere til trinn 4
1. Søkerne rangeres etter karakter på foregående trinn. Ved karakterlikhet foretas
loddtrekning. Søkere med direkte innplassering til trinn 4 på bakgrunn av enten Norsk
språktest eller alternativ fagplan i norsk fra videregående skole, rangeres etter resultat. Søkere
med Norsk språktest på høyere nivå må ha minimum 450 poeng eller karakteren Bestått for å
kvalifisere direkte inn til trinn 4.
3. Kortkurs for NTNU-tilknyttede
Følgende søkergrupper kan søke til dette tilbudet: vitenskapelige ansatte på opphold av minst
1/2 års varighet, ektefeller til vitenskapelige ansatte, ph.d. stipendiater, samt internasjonale
masterstudenter og utvekslingsstudenter på opphold i minst 3 måneder.
Rangering av søkere til kortkurs
1. Utvekslingsstudenter på inntil 5 måneders opphold prioriteres.
2. Øvrige plasser fordeles etter loddtrekning.

M:\STYRESAKER FRA 96\2010\14.09\Endelig Protokoll 100914.doc

Side 9 av 12

4. Generelt om rangering av søkere til alle kurs
Søkere som ikke tidligere har vært tatt opp til et av de ovenstående kurs, gis prioritet ved
opptak.
Ektefeller/samboere samt søkere som ikke er tilknyttet NTNU, kan kun vurderes for opptak
dersom tilstrekkelig dokumentasjon foreligger, og søkeren oppfyller minimumskravene for
opptak ved NTNU, med unntak av språkkravene.
Søkere som ikke har oppholdstillatelse i Norge, kan ikke søke om plass på kursene.
Søkere som er ansatt ved NTNU må legge ved bekreftelse på at institutt/fakultet vil dekke
kostnaden for den ansattes kursplass. Det samme gjelder ektefeller/samboere. Ansatte ved
NTNU og ektefeller/samboere hvor institutt/fakultet ikke vil dekke kostnaden for kursplass,vil ikke bli tilbudt opptak.
Søkere med kortkurs fra NTNU kan ikke søke seg inn på trinn 1 i de trinndelte kursene.

Kapittel VI – Ikrafttredelse§ 32 Ikrafttredelse
Forskriften trer i kraft straks. Samtidig oppheves forskrift av 07.12.2005 nr 1686 om opptak
til studier ved Norges teknisk-naturvitenskapelige universitet (NTNU).

2.

Styret ønsker en evaluering etter 2 år om hvordan ordningen har fungert og med
mulighet for vurdering av rangeringen på nytt.

S-sak 53/10

Bruk av perspektivemnet i NTNUs studieprogram
Notat

Vedtak:1. NTNUs studieforskrift 07.12.05 nr 1684, § 13 pkt 4 endres til
Alle studieprogram som fører til lavere grad og integrerte studieprogram som fører til
høgre grad eller profesjonsgrad, skal inneholde tre fellesemner:a) Ex.phil. på 7,5 studiepoeng. 2/3 av ex.phil. skal være likt for alle studenter ved NTNU.
Ex.phil. tilpasses ulike fagområder gjennom varianter der inntil 1/3 av innholdet er
forskjellig. Det går fram av studieplanen hvilken variant som inngår i
studieprogrammet.
b) Examen facultatum på 7,5 studiepoeng som er fakultetsspesifikt. Emnet kan inngå somdel av hovedprofilen og skal legges til første studieår.
c) Perspektivemne på 7,5 studiepoeng, som skal ha et faglig perspektiv ut overstudieprogrammets hovedprofil.
Rektor fastsetter nærmere bestemmelser for fellesemnene etter forslag fra
Utdanningsutvalget.
2. Rektors fullmakt til å fastsette når bestemmelsen i pkt a) skal settes i verk, opprettholdes itråd med vedtaket i S-sak 23/10. Endringen i punkt c) gjelder fra og med studieåret
2011/12.

M:\STYRESAKER FRA 96\2010\14.09\Endelig Protokoll 100914.doc

Side 10 av 12

S-sak 54/10

Instituttstrukturen ved Fakultet for samfunnsvitenskap og
teknologiledelse
Notat

Vedtak:1. Styret slutter seg til Rektors forslag om opprettelse av nytt institutt ved Fakultet forsamfunnsvitenskap og teknologiledelse bygd på Forskningsenheten Voksne i livslanglæring og rådgivingsenheten ved Pedagogisk institutt.
Det nye instituttet får navnet ”Institutt for voksnes læring og rådgivningsvitenskap”(engelsk form ”Department of adult learning and counselling”) og opprettes som etordinært institutt med virkning fra 01.10.2010.
2. Program for bevegelsesvitenskap organiseres permanent med betegnelsent Institutt forbevegelsesvitenskap.

S-sak 55/10

Vedtak:--Revidering av Forskrift om ansettelse og opprykk i undervisnings- og
forskerstillinger - Opprykk til professor
Notat

Ansettelsesutvalg for vitenskapelige stillinger får fullmakt til å oppnevne
komiteer etter forslag fra instituttleder/seksjonsleder for å foreta bedømmelse av
ansatte som søker opprykk til professor.
Hvert fakultet skal ha én søknadsfrist i året. Fakulteter som samarbeider med
andre om opprykk kan fastsette søknadsfrist i samråd med disse.

Styret ber administrasjonen utarbeide utfyllende kriterier/veileder for å ivareta kvaliteten ved
oppnevning av sakkyndige ved opprykk og også ta initiativ til nasjonal samordning av
søknader og oppnevning der det er mulig.

Eventuelt
1.

Helge Holden tok opp spørsmål om PhDstudenters karaktergrenser for å stå
sammenlignet med masterstudenters karaktergenser. En løsning med bestått/ikkebestått ville løse dette. Prorektor Kjeldstad orienterte om at dette vil bli behandlet i
PhD-prosjektet for ny forskrift. NTNU avventer de nye nasjonale forskriftene. Skulle
dette ta for lang tid, vil Styret får dette punktet til separat behandling i god tid før
eksamensperioden.

2.

Kristin Dæhli ba om orientering fra Arbeidstilsynets tilbakemeldinger etter tilsyn ved
NTNU. Organisasjonsdirektør Singsaas orienterte. Det kan påregnes noen pålegg for
utbedringer. Dette er ikke dramatiske pålegg, men heller veiledning for utbedringer.
Styret vil bli orientert om konklusjonene når de endelige rapportene foreligger.
*****

M:\STYRESAKER FRA 96\2010\14.09\Endelig Protokoll 100914.doc

Side 11 av 12

Neste møte i Styret er fredag 08.10. 2010*****
Sakskart, saker og protokoller for styrets møter legges ut på flg. adresse:
http://www.ntnu.no/styret/saker_prot2007

M:\STYRESAKER FRA 96\2010\14.09\Endelig Protokoll 100914.doc

Side 12 av 12